cy tr ceb cy kw ast es cy en ca ca cy en de cy es cy cy gom jbo ca en cy es cy cy en cy cy cy fi cy en cy cy cy cy cy fi es es en cy cy en en cy en en en cy en cy en en cy en
Hen Garreg fedd Llanfihangel y Traethau
Boddi ar y Traeth Bach
Atgofion am y Telynor Dall
Cofio Llanw Mawr 1927
Capten Lewis Holland Thomas Caerffynnon
Hen erthyglau Llais Ardudwy
Boddi ar y Traeth Bach
Dau'n Boddi ar Y Traeth Bach
'Baner ac Amserau Cymru', Dydd Mercher, Rhagfyr 17eg, 1856.
TALSARNAU, - Cynnaliwyd trengholiad ddydd Gwener diwethaf o flaen Mr Griffith Jones Williams, trengholydd, ar ddau gorff, sef William Owens ac Edmund Jones, pa rai oedd yng ngwasanaeth L. H. Thomas Ysw., Caeír ffynnon, y rhai a gafwyd wedi boddi wrth groesi y Traeth Bach. Gan fod yr amgylchiad yn un mor anghyffredin, rhoddwn y manylion i lawr. Y dydd Mawrth blaenorol, yr oedd y ddau, yn nghyd ‚ag un arall, John Owen, Dyffryn, wedi bod yn Porthmadoc, yn ymofyn llwyth o geryg nadd; ond trwy i rhyw beth dorri, gorfu iddynt adael y llwyth ar y traeth. Bore dranoeth, aethant yn fore iawn i ymofyn y llwyth, ac ar ol ei ddadlwytho yn Caeír ffynnon,cychwynodd y tri dyn gydaír wedd drachefn i fyned i Porthmadoc. Erbyn hyn, yr oedd y llanw yn dyfod i mewn, ac yr oedd pawb oedd yn eu gweled yn rhyfeddu eu bod yn gwynebu y traeth aír llanw mor uchel. Ond yn mlaen yr oedd yn rhaid iddynt gael myned. Ar ol myned at y dwfr, fe aeth y gyrwr sef W. Owen ar gefn y ceffyl blaenaf, ac E. Jones; a J. Owen, yn y wagen. Canfyddodd y dynion oedd ar y lan, eu bod yn dal yn rhy agos at y llyn oedd gerllaw y rhyd, a gwaeddasant, ond nid oeddynt yn clywed dim gan swn y ceffylau yn y dwfr; aír mynyd nesaf, dyna y wagen aír ceffylau, aír tri dyn, oír golwg. Ni welwyd un olwg ar W. Owen, naír tri cheffyl mwy. Bu E. Jones a J. Owen yn ymaflyd yn eu gilydd am beth amser, ond cydiodd E. Jones mewn darn o blanc, a J. Owen yn y sach yr oedd bwyd y ceffyl ynddi, a daliwyd ef i fyny ar hono hyd nes y daeth cwch ato. Tybir fod y gyrwr, yr oedd ar gefn y ceffyl blaenaf wedi dal yn rhy uchel i fyny oír rhyd, at y llyn, yr hwn sydd ar ymyl y rhyd; a chan fod y ceffylau fel y tybir wedi dechrau nofio, darfu iír llanw, yr hwn oedd yn dyfod gyda nerth mawr, ey cymmeryd dros y dibyn iír llyn, yr hwn a lync-odd y tri cheffyl, y wagen, a dau oír dynion iíw grombil mewn moment. Dywed John Owen nad anghofiai efe byth mor twrw mawr a glywodd yn ngwaelod y llyn gan y ceffylau. Y mae craig yn ngwaelod y llyn, ac y mae yn debyg fod y ceffylau yn ymdrechu arni. Yr oedd yn rhyfedd na buasai y ceffylau yn nofio iír lan, ond yr oedd y fath sugn-dyniad yn y llyn, aír awenau yn rhwym, y mae yn debyg, fel yr oedd yn anmhosibl iddynt nofio iír lan. Y mae cyrff y ddau ddyn wedi eu cael. Yr oedd un ohonynt yn wr priod a chanddo dri o blant. Gobeithio yr edrych Cadben Thomas arnynt. Gohebydd.
Derbyniwyd yr adroddiad uchod gan Helen Jones gynt o Maes Mihangel, Yr Ynys gyda diolch.
Site Design: Deudraeth Cyf Supporting Communities